अमेरिका में एक से चार वर्ष की आयु के बच्चों की ज्यादा मौतें डूबने से भी
अमेरिका में बड़ी संख्या में छोटे बच्चों की मौत स्वीमिंग पूल में डूबने से होती है। डिसीज कंट्रोल एंड प्रिवेंशन सेंटर्स (सीडीसी) के अनुसार एक से चार साल की आयु के बच्चों की मौत का प्रमुख कारण पानी में डूबना है। बहुत सारे मामलों में
अमेरिका में बड़ी संख्या में छोटे बच्चों की मौत स्वीमिंग पूल में डूबने से होती है। डिसीज कंट्रोल एंड प्रिवेंशन सेंटर्स (सीडीसी) के अनुसार एक से चार साल की आयु के बच्चों की मौत का प्रमुख कारण पानी में डूबना है।
बहुत सारे मामलों में बच्चे माता-पिता के पैरों के पास बिना किसी चीख या हलचल के पानी में समा जाते हैं। स्वीमिंग पूल के अलावा झीलों और समुद्र तटों पर भी मौतें होती हैं। जुलाई के महीने में ऐसी मौतें अधिक होती हैं।
संयुक्त राष्ट्र ने ऐसी मौतों को रोकने के लिए कारगर कदम उठाने की अपील की है। अमेरिका अकेला विकसित देश है जिसमें संकट से निपटने के लिए केंद्र सरकार के स्तर पर कोई योजना नहीं बनाई गई है।
सीडीसी के विश्लेषण में बताया गया है, हालंाकि डूबने से मौतों की संख्या 1990 के बाद एक तिहाई कम हो गई है। लेकिन अकेले 2020 में 16.8 प्रतिशत बढ़ोतरी हो गई। अमेरिका में हर साल चार हजार से अधिक बच्चे डूबने से मरते हैं।
स्वीमिंग पूलों में पांच से नौ साल के अश्वेत बच्चों के श्वेत बच्चों के मुकाबले डूबने की आशंका 2.6 गुना ज्यादा है। 10 और 14 साल के बच्चों में यह 3.6 गुना अधिक है। एशियाई, हिस्पेनिक और मूल अमेरिकियों की मौत का प्रतिशत भी ज्यादा है।
इतिहासकार जेफ विल्टसे ने स्वीमिंग पूल हिस्ट्री पर अपनी किताब में लिखा है, श्वेत बच्चों को अलग से स्वीमिंग सिखाई जाती थी।
अश्वेत बच्चों के लिए ऐसी कोई सुविधा नहीं रहती थी। 19 वीं और 20 वीं सदी में अमेरिका के दक्षिणी राज्यों में अश्वेतों के समुद्र तटों पर जाने पर रोक थी। उन्हें पब्लिक स्वीमिंग पूल में नहाने पर प्रताड़ित किया जाता था।
हैरिस काउंटी, टेक्सास में एक स्टडी से पता लगा कि जिस मकान में कई परिवार एक साथ रहते हैं वहां स्वीमिंग पूल में बच्चों की मौत एक परिवार वाले घर के मुकाबले तीन गुना ज्यादा होती है।
यूएन का प्रस्ताव
2021 में यूएन के एक प्रस्ताव में सदस्य देशों से डूबने से बच्चों की मौतों को रोकने की लड़ाई को अहमियत देने की अपील की गई। विश्व स्वास्थ्य संगठन और अमेरिकन पीडियाट्रिक्स अकादमी ने अमेरिकी सरकार से कहा कि वह अन्य देशों जैसी पहल करे। कनाडा, ब्रिटेन, आस्ट्रेलिया,न्यूजीलैंड,दक्षिण अफ्रीका सहित कई अमीर देशों ने इस संबंध में योजना बनाई है।
© The New York Times
एमिली बॉमगार्टनर